text: Mand gik på motorvejen
  24 februar 2016 kl. 06.01
  Syd- og Sønderjyllands Politi måtte tidligt onsdag morgen samle en mand op, der gik på motorvejen.
  En bilist, der var kørt i stykker med bilen på motorvejen, valgte at gå efter hjælp.
  Vagtchefen hos Syd- og Sønderjyllands Politi fortæller til TV SYD, at politiet derfor måtte rykke ud omkring klokken 03.45 natten til onsdag.
  En patrulje fandt manden omkring tre kilometer nord for afkørslen Haderslev N, hvor han gik i sydgående retning.
  Manden kom i sikkerhed i patruljevognen og fik et lift derfra.
  